Kvazisud
<s>Kvazisud ili klokanski sud (engleski: kangaroo court) je naziv za sudište koje ignorira priznate standarde pravde i zakona te na teritoriju svoje jurisdikcije nema službeni status.</s><s>Ipak, termin se može koristiti i za opisivanje službenog sudsko tijela koje namjerno, često u političke svrhe, zanemaruje pravne i/ili etičke obveze suda.</s><s>Ovakvi su sudovi izrazito tužiteljski nastrojeni tako da okrivljenici imalo vrlo ograničena prava obrane, uključujući ograničeno (ako ikakvo) pravo na branitelja te pravo na žalbu.</s><s>Kvazisudovi imaju tendenciju održavati privid pravednosti i zakonitosti postupka, iako je odluka o konačnoj presudi donesena već davno prije početka samog postupka.</s>

<s>Izvorni engleski termin, kangaroo court, dugo je godina pogrešno opisivan kao da je nastao u kontekstu sudišta kazneničkih kolonija u Australiji, međutim Oxford English Dictionary navodi kako se termin prvi put pojavio 1853. godine u djelu američkog pisca Philipa Paxtona.</s><s>Ipak, postoje i primjeri ranijeg korištenja termina u američkim novinama, a postoji teza kako je populariziran tokom kalifornijske zlatne groznice, dio koje su bili brojni australski rudari.</s><s>Čini se kako je sam termin simbolično označavao "preskakivanje pravde" na štetu okrivljenika (jer su klokani poznati kao životinje koje se kreću skakanjem) u brzim postupcima.</s><s>Direktni prijevod termina, "klokanski sud", prisutan je u domaćem leksiku, mada se u literaturi preferira termin "kvazisud".</s><s>U Južnoj Koreji, termin "klokanski sud" prevodi se kao narodni sud, a svoje korijene ima u Korejskom ratu, kada je Južna Koreja bila pod okupacijom Sjeverne Koreje.</s>

<s>Jedan od najpoznatijih primjera kvazisuda je Hitlerov Volksgerichtshof, odnosno Vrhovni narodni sud koji je bio pravosudni ogranak nacističkog režima, a kojim je predsjedao Roland Freisler.</s><s>Pred njim su osuđeni brojni protivnici režima, a sudilo se i sudionicima Srpanjske zavjere.</s><s>Primjer kvazisuda je i Narodni revolucionarni tribunal NR Kampućije, koji je 1979. godine in absentia sudio Pol Potu i Iengu Sanu.</s><s>Kvazisud je 1989. godine sudio i svrgnutom rumunjskom komunističkom diktatoru Nicolaeu Ceaușescuu i njegovoj supruzi Eleni.</s>

<s>Reference</s>

<s>Vanjske veze 
 Etymology Online
 The Straight Dope: What's the origin of "kangaroo court"?</s><s>What's a Kangaroo Court?</s>

<s>Pravo
Sudstvo</s>

